b'\n_START_ARTICLE_\nBandylita\n_START_SECTION_\nCaracter\xc3\xadstiques\n_START_PARAGRAPH_\nLa bandylita \xc3\xa9s un borat de f\xc3\xb3rmula qu\xc3\xadmica CuB(OH)\xe2\x82\x84Cl. Cristal\xc2\xb7litza en el sistema tetragonal. La seva duresa a l\'escala de Mohs \xc3\xa9s 2,5, i \xc3\xa9s soluble en aigua. S\'altera f\xc3\xa0cilment a eriocalcita quan s\'exposa a l\'aire. L\'exemplar que va servir per a determinar l\'esp\xc3\xa8cie, el que es coneix com a material tipus, es troba conservat al Museu Nacional d\'Hist\xc3\xb2ria Natural dels Estats Units, a Washington, amb el n\xc3\xbamero de cat\xc3\xa0leg C5459._NEWLINE_Segons la classificaci\xc3\xb3 de Nickel-Strunz, la bandylita pertany a "06.AC - Monoborats, B(O,OH)\xe2\x82\x84, amb i sense anions addicionals; 1(T), 1(T)+OH, etc." juntament amb els seg\xc3\xbcents minerals: sinhalita, pseudosinhalita, behierita, schiavinato\xc3\xafta, frolovita, hexahidroborita, henmilita, teeple\xc3\xafta, moydita-(Y), carboborita, sulfoborita, l\xc3\xbcneburgita, seamanita i cahnita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1938 a la mina Quet\xc3\xa9na, al dip\xc3\xb2sit de coure de Toki, que es troba al districte de Chuquicamata, a Calama, a la prov\xc3\xadncia d\'El Loa (Regi\xc3\xb3 d\'Antofagasta, Xile), on sol trobar-se associada a altres minerals com eriocalcita i atacamita. Sembla que tamb\xc3\xa9 ha estat descrita al districte de Magallanes i al Taltal, tots dos indrets a la prov\xc3\xadncia d\'Antofagasta.'